**Β3. Σχέδιο δράσης του Τμήματος-Θεματικός Κύκλος «Ενδιαφέρω και Ενεργώ-Κοινωνική Συναίσθηση και Ευθύνη»**

|  |  |
| --- | --- |
| **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2023-2024** | |
| **Σελ. 2** |  |
| Ενδιαφέρομαι και Ενεργώ - Κοινωνική Συναίσθηση και Ευθύνη | **Θεματικός Κύκλος:**  **Ενδιαφέρομαι και Ενεργώ- Κοινωνική Συναίσθηση και Ευθύνη**  Επιμέρους Θεματικές Ενότητες/Υποενότητες:  ………………………………………………………………………………………………………………….. |
| **Τίτλος/τίτλοι προγραμμάτων**  **………………………………………..** | **Ο δικός μας τίτλος**  «Καλλιεργώ την ενσυναίσθηση- Κατανοώ τη διαφορετικότητα» |
| **Στόχοι Σχεδίου Δράσης** | Αναφορά σε:  Α) -Δεξιότητες Μάθησης του 21ου αιώνα (4 Cs, Δημιουργικότητα-Συνεργασία-Κριτική σκέψη-Επικοινωνία). -Παραγωγική μάθηση μέσω των τεχνών και της δημιουργικότητας. -Δεξιότητες Ζωής (Ενσυναίσθηση και Ευαισθησία)  Β) Αντιμετώπιση διακρίσεων- Αποδοχή της διαφορετικότητας  Γ) τους στόχους που επιπροσθέτως θέτουμε ή σε σύνδεση με το πρόγραμμα σπουδών των γνωστικών αντικειμένων |
| **Ακολουθία εργαστηρίων** | |
| **Εργαστήριο 1**  **Εργαστήριο 2** | Τα παιδιά κάθονται τυχαία σε κύκλο και παρατηρούν τον συμμαθητή/συμμαθήτρια που βρίσκεται στα δεξιά τους. Έπειτα καταγράφουν  **5 κοινά εξωτερικά χαρακτηριστικά** των παιδιών αυτών και  **5 εξωτερικά χαρακτηριστικά** στα οποία διαφέρουν. -Τα παιδιά σχεδιάζουν το περίγραμμα της παλάμης τους και μέσα σε κάθε δάχτυλο **γράφουν ένα επίθετο που πιστεύουν τα χαρακτηρίζει**. Μπορούν να αναφερθούν σε εξωτερικά χαρακτηριστικά ή σε γνωρίσματα/ιδιότητες της προσωπικότητάς τους.  Έπειτα δείχνουν το περίγραμμα και διαβάζουν τα επίθετα, ώστε να εντοπίσουν **διαφορές** και **ομοιότητες** στα επίθετα που χρησιμοποίησαν για να περιγράψουν τον εαυτό τους, αλλά και στα επίθετα με το οποία τους χαρακτήρισαν οι υπόλοιποι.  Κάθε παιδί καταγράφει  **5 προτιμήσεις** του,  **5 ανάγκες** που αναγνωρίζει ότι έχει,  **5 ικανότητες** που θεωρεί ότι έχει και  **5 δυσκολίες** που αντιμετωπίζει. Ανά ζευγάρια, ομάδες και μετά στην ολομέλεια συζητούν, εντοπίζουν και καταγράφουν τις ομοιότητες και τις διαφορές μεταξύ τους. -Προτείνουν πως αυτές οι διαφορές μπορούν να αποδειχτούν θετικές για όλους. |
| **Εργαστήριο 3** | Δίνεται στους μαθητές ένας **κατάλογος με παιδιά,** τα γνωρίσματα των οποίων αποτελούν συχνά **στόχο διακρίσεων**. Τα παιδιά πρέπει να επιλέξουν ένα παιδί του καταλόγου για να καθίσει μαζί τους στο ίδιο θρανίο και ακόμα δύο για να σχηματίσουν την ομάδα τους. Μπορούν να διατυπώσουν τους προβληματισμούς τους και συζητάμε πιθανές αντιρρήσεις. -Συζητάμε στην ολομέλεια τις επιλογές τους. Η δραστηριότητα βασίζεται σε ανάλογη του προγράμματος Μικρή Πυξίδα (Compasito). -Τα παιδιά τραβούν κλήρο χαρτάκια με τα γνωρίσματα παιδιών της προηγούμενης δραστηριότητας. Συζητούν πώς θα ένιωθαν, αν τα αποκαλούσαν έτσι και αν τα απέκλειαν ή τα περιθωριοποιούσαν λόγω αυτών των γνωρισμάτων τους και μόνο. |
| **Εργαστήριο 4**  **Εργαστήριο 5** | Επιλέγουμε εικονογραφημένα **λογοτεχνικά βιβλία ή πίνακες ζωγραφικής** **με θέμα τη διαφορετικότητα** (εξωτερική εμφάνιση, καταγωγή, θρησκεία, αναπηρία, κ.τ.λ.) που μπορεί ήδη να έχουν διαβάσει τα παιδιά ή και όχι. Με βάση την εικονογράφηση σημείων που αναπαρίστανται διακρίσεις και απόρριψη του άλλου, τα παιδιά παρατηρούν την εικόνα, εντοπίζουν τα **στοιχεία που δείχνουν την απόρριψή,** συζητούν αν έχουν βρεθεί σε αυτή τη θέση. Κατόπιν, γίνονται ένα από τα πρόσωπα της εικόνας και προτείνουν συγκεκριμένους τρόπους που θα υποστήριζαν και θα φρόντιζαν το πρόσωπο ή το χαρακτήρα που υφίσταται διακρίσεις.  Στην εικονογράφηση των προηγούμενων βιβλίων, αλλά και στο κείμενο αναφέρουμε εικόνες αποδοχής και καθολικότητας. Τα παιδιά τις εντοπίζουν, συζητούν για αυτές και ζωγραφίζουν ανάλογες με τη δική τους καθημερινότητα. (π.χ. για μια οικογένεια μουσουλμάνων και σημείο καθολικότητας την αγάπη μεταξύ των μελών, τα παιδιά ζωγραφίζουν αντίστοιχα τη δική τους). |
| **Εργαστήριο 6** | Τα παιδιά χωρίζονται σε ομάδες που είχαν στο προηγούμενο εργαστήριο και η κάθε ομάδα διαβάζει ένα από τα παραπάνω βιβλία. **Κάθε παιδί της ομάδας αναλαμβάνει και έναν ρόλο/χαρακτήρα του βιβλίου και γράφουν το ημερολόγιο χαρακτήρα**. Δηλαδή τι θα έγραφε στο ημερολόγιό του ο χαρακτήρας που έχουν αναλάβει σχετικά με ένα περιστατικό/γεγονός/κατάσταση. Προτείνεται η συγγραφή του ημερολογίου να γίνεται για τουλάχιστον **δύο διαφορετικές περιστάσεις**: μία στην οποία ο διαφορετικός βιώνει τις διακρίσεις και την απόρριψη και μία στην οποία γίνεται αποδεκτός. -Διαβάζουν στις ομάδες τι έγραψαν στο ημερολόγιό τους. Συζητούν και προβληματίζονται σχετικά με το πώς βίωσε ο κάθε χαρακτήρας το ίδιο γεγονός/κατάσταση. -Παρουσιάζουν στην ολομέλεια και ανταλλάσσουν απόψεις σχετικά με την ποικιλία της οπτικής γωνίας των χαρακτήρων και κατ’ επέκταση όλων των ανθρώπων. |
| **Εργαστήριο 7** | Στην ολομέλεια, για τα βιβλία τα οποία έχουν διαβαστεί και παρουσιαστεί, τα παιδιά συζητούν και προτείνουν **πώς ο διαφορετικός θα μπορούσε να γίνει αποδεκτός** όχι γιατί είχε κάποιο ταλέντο ή αποδείχτηκε εξαιρετικός, ή έσωσε από κάποιον κίνδυνο τα υπόλοιπα μέλη της ομάδας, αλλά πώς ο ίδιος και κυρίως η ομάδα μπορούν να πλησιάσουν ο ένας τον άλλο και να γνωριστούν ώστε να υπάρξει αλληλοσεβασμός και ουσιαστική αλληλεπίδραση. |
| **Εργαστήριο 8** | Τα παιδιά καλούνται σε ομάδες να γράψουν **ποιήματα** ή μικρές δικές τους ιστορίες σαν παραμύθια, στα οποία θα αποτυπώνουν την αλλαγή στη σκέψη και τη στάση τους σχετικά με τις διακρίσεις και, κυρίως, τις πράξεις διακρίσεων (αποκλεισμός, πειράγματα). Όλα αυτά θα συγκεντρωθούν και θα «κυκλοφορήσουν» στις υπόλοιπες τάξεις του σχολείου. |

|  |  |
| --- | --- |
| **Φορείς και άλλες συνεργασίες που θα**  **εμπλουτίσουν το πρόγραμμά μας** | - |
| **Τελικά προϊόντα που παρήχθησαν από τους/τις μαθητές/τριες κατά τη**  **διάρκεια των εργαστηρίων** |  |
| **Εκπαιδευτικό υλικό και**  **εργαλεία που παρήχθησαν από τους/τις μαθητές/τριες κατά τη διάρκεια των**  **εργαστηρίων** | Ποιήματα και παραμύθια με θέμα την αποδοχή της διαφορετικότητας |
| **Αξιολόγηση - Αναστοχασμός πάνω στην υλοποίηση** | Ζωγραφιά και παραγωγή ιστορίας αποδοχής της διαφορετικότητας |
| **Εκδηλώσεις διάχυσης και Συνολική αποτίμηση της**  **υλοποίησης της υποδράσης** |  |